সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
লিয়াম কানিংহাম
লিয়াম কানিংহাম (ইংরেজি: Liam Cunningham; জন্ম ২ জুন ১৯৬১) হলেন একজন আইরিশ অভিনেতা, পরিচালক এবং প্রযোজক। তিনি এইচবিওর মহাকাব্যিক কাল্পনিক ধারাবাহিক "গেম অব থ্রোনস" এ ডেভস সিওর্থ চরিত্রটির জন্য প্রসিদ্ধ। তিনি একবার করে লন্ডন ফিল্ম ক্রিটিকস সার্কেল পুরস্কার ও ব্রিটিশ ইন্ডিপেন্ডেন্ট ফিল্ম পুরস্কারের মনোনয়ন লাভ করেন, এবং দুইবার আইরিশ ফিল্ম অ্যান্ড টেলিভিশন পুরস্কার ও "পিচ ব্ল্যাক হেইস্ট" ছবির জন্য মাইকেল ফাসবেন্ডারের সাথে যৌথভাবে একবার বাফটা পুরস্কার জয় লাভ করেন।